OpenLLM-France/wikimedia huggingface dataset:
# Tanna sozanensis

Tanna sozanensis és una espècie d'hemípter auquenorrinc de la família dels cicàdids.

## Referències

* ↑ «TaiBNET». [Consulta: 13 agost 2012].
# Revolució quantitativa

La Revolució quantitativa és un corrent geogràfic iniciat als Estats Units al començament dels anys 50, com a reacció crítica envers el mètode científic dominant fins aleshores, el de la geografia regional, al qual se li retreia un excés de descripció literària i una manca de teoria científica.
El nou mètode demana a la geografia un ús intens de les fórmules matemàtiques i dels estudis sobre bases numèriques, de manera que, igualment que d'altres ciències, permetin treballar amb models i establir tendències i prediccions.
Recolzat ardentment per tot un grup de professors universitaris, bàsicament anglosaxons, representa un canvi metodològic substancial en la ciència geogràfica, en la qual representa l'arribada d'un nou paradigma.
En algunes ocasions la geografia quantitativa també és anomenada teorètica.
D'altres ciències socials experimenten també un canvi metodològic en el sentit de la revolució quantitativa en geografia.
# Ramón Morales

Ramón Morales Higuera (10 d'octubre de 1975) és un exfutbolista mexicà. El seu germà Carlos Adrián Morales també és futbolista.

## Selecció de Mèxic

Va formar part de l'equip mexicà a la Copa del Món de 2002.

## Referències

* ↑ Jiménez, Alexander. «Ramón Morales enfrentará a su hermano Carlos en la Final» (en castellà). Medio Tiempo, 04-12-2006.
* ↑ Ramón Morales Article Arxivat 2007-05-28 a Wayback Machine. (es espanyol)
* ↑ Football Database.com provides Ramón Morales's profile and Stats
# Rhamdia velifer

Rhamdia velifer és una espècie de peix de la família dels heptaptèrids i de l'ordre dels siluriformes.

## Distribució geogràfica

Es troba a Colòmbia.

## Referències

* ↑ ITIS (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* ↑ FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Humboldt, F. H. A. von & A. Valenciennes 1821. Recherches sur les poissons fluviatiles de l'Amérique Équinoxiale. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 145-216, Pls. 45-52.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Pardices, A., E. Bermigham i A. Montilla & I. Doadrio 2002: Evolutionary history of the genus Rhamdia (Teleostei: Pimelodidae) in Central America. Molecular Phylogenetics and Evolution v. 25: 172-189.
* Silfvergrip, A.M.C. 1996. A systematic revision of the Neotropical catfish genus Rhamdia (Teleostei, Pimelodidae). Stockholm University and Swedish Museum of Natural History. 156 pp. + 8 pls.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Singer Corporation

Singer Corporation és un fabricant nord-americà de màquines de cosir de consum, establert per primera vegada com I. M. Singer & Co. el 1851 per Isaac M. Singer amb l'advocat de Nova York Edward C. Clark. Més coneguda per les seves màquines de cosir, va ser rebatejada com a Singer Manufacturing Company el 1865, després com a Singer Company el 1963. Té la seu a La Vergne, Tennessee, prop de Nashville. La seva primera gran fàbrica per a la producció en massa es va construir el 1863 a Elizabeth, Nova Jersey.

## Presidents

* Isaac Merritt Singer (1851-1863)
* Inslee Hopper (1863-1875)
* Edward S. Clark (1875-1882)
* George Ross McKenzie (1882-1889)
* Frederick Gilbert Bourne (1889-1905)
* Sir Douglas Alexander (1905-1949)
* Milton C. Lightner (1949-1958)
* Donald P. Kircher (1958-1975)
* Joseph Bernard Flavin (1975-1987)
* Paul Bilzerian (1987-1989)
* James H. Ting (1989-1997)
* Steve Goodman (1998-2004)

## L'edifici Singer

La seu de l'empresa estava a l'Edifici Singer, dissenyat per l'arquitecte Ernest Flagg, que també va dissenyar dues famoses residències per a Bourne. Construït en 1906 a Nova York durant l'etapa de Bourne, aquest edifici (derruït en 1968) va ser en la seva època l'edifici més alt del món. A més de les seves obres a Amèrica del Nord, l'empresa va crear el major rellotge del món a la seva fàbrica de Clydebank, que va estar oberta entre 1885 i 1984.

## Diversificació

L'empresa es va diversificar en els anys 1960, comprant l'empresa de calculadores Friden en 1965, Packard Bell Electronics en 1966 i General Precision Equipment Corporation en 1968. En aquesta última s'incloïen Librascope i The Kearfott Company, Inc. En 1987 Kearfott va ser dividida, sent la Kearfott Guidance & Navigation Corporation venuda a la Astronautics Corporation of America en 1988. La divisió de sistemes electrònics va ser adquirida per GEC-Marconi en 1990 i rebatejada com GEC-Marconi Electronic Systems, mentre que la divisió de màquines de cosir va ser venuda en 1989 a Semi-Tech Microelectronics, una empresa de Toronto.

## Situació en 2006

Actualment la Singer Corporation fabrica diversos tipus de productes de consum, incloent màquines de cosir electròniques. És ara part de SVP Worldwide, propietària també de les marques Pfaff i Husqvarna Viking i que al seu torn és propietat de Kohlberg & Company.

## Galeria d'imatges

* Una antiga màquina de cosir Singer
* Moderna màquina de cosir Singer Nymphéa 3815A
* Foto de Paolo Monti, Milà 1963

## Referències

* ↑ Cunningham, John T. Ellis Island: Immigration's Shining Center. Arcadia Publishing, 2004. ISBN 978-0-7385-2428-3.
* ↑ «A Raider's Days Of Reckoning». Time Magazine. 10 July 1989. Arxivat de l'original el December 2, 2008.
* ↑ Daniel Hilken and Albert Wong «Semi-Tech's Ting jailed six years». The Standard [Hong Kong], 01-07-2005. Arxivat de l'original el 16 d'agost de 2007 [Consulta: 1r maig 2007].
* ↑ Miller, Matthew; Clifford, Mark L.; Zegel, Susan «Dishonored Dealmaker». Businessweek, 05-08-2002 [Consulta: 25 març 2007].
# Zacatelco (municipi)

Zacatelco és un municipi de l'estat de Tlaxcala. Zacatelco és la capital municipal i principal centre de població d'aquesta municipalitat. Aquest municipi és a la part sud de l'estat de Tlaxcala. Limita al nord amb els municipis de Apan, al sud amb Sactorúm, a l'oest amb estat de Mèxic i a l'est amb Sactorúm.

## Referències

* ↑ Monografia municipal de Zacatelco Arxivat 2016-08-06 a Wayback Machine.INAFED, 2015. (castellà)
# Vahyazdata

Vahyazdata (?-?) (en persa antic Vahyazdâta) va ser un noble persa que va intentar un cop d'estat en el 521 aC en temps de Darios I.

## Context històric

Al març de 522 aC, un mag anomenat Gaumata va obtenir el poder en l'imperi persa fent-se passar per Esmerdis, el germà del rei Cambises II. Gaumata va poder fer-ho, ja que Esmerdis havia estat assassinat per ordre del seu germà. Cambises va marxar immediatament contra l'usurpador, però va morir abans d'arribar a Pèrsia.
Segons l'historiador grec Heròdot d'Halicarnàs, Otanes, germà de la mare de Cambises i Esmerdis, va ser el primer a sospitar de l'engany. Otanes va convidar a Aspatines i Gòbries a tractar l'assumpte. Junts van decidir compartir el secret amb altres tres conspiradors: Hidarnes, Intafrenes i Megabazos. Estaven tots fent plans quan va arribar Darios i se'ls va afegir. Va convèncer els altres que el millor era actuar immediatament. Així, el 29 de setembre del 522 aC., van matar el fals Esmerdis. Darios va ser nomenat rei.

## La rebel·lió en el cor de Pèrsia

Darios va iniciar el seu regnat en un imperi on regnava una gran confusió. Pràcticament totes les províncies es van rebel·lar. Mentre Darios s'ocupava de Babilònia i Mèdia, Vahyazdata es va autoproclamar rei utilitzant la mateixa estratagema que Gaumata. Deia ser el veritable Esmerdis, guanyant cert suport a Pèrsia. Era tan poderós que va nomenar fins i tot a un sàtrapa a Aracòsia, el qual va ser derrotat pel sàtrapa nomenat per Darios, Vivana.
No es coneix molt de la procedència de Vahyazdata, però és probable que, sent com era un noble persa, estigués en l'exèrcit de Cambises a la mort d'aquest. Potser tenia millors motius que Darios per reclamar el tron (o almenys ho creia), rebel·lant-se contra el nou poder establert, un rei que no era parent de Cambises.
Vahyazdata va ser derrotat pel general de Darios Artavardiya el 24 de maig prop de Rakha (la moderna Behbehan), i per segona vegada el 14 de juliol prop de la muntanya Parga (prop de la ciutat moderna de Forg). L'usurpador va ser capturat i crucificat.

## Referències

* ↑ «Vahyazdata - Livius» (en anglès). www.livius.org.
# Terratrèmol de Hengchun de 2006

El terratrèmol de Hengchun de 2006 es va produir el dimarts 26 de desembre 2006 a les 12:25 UTC (20:25 hora local), amb un epicentre fora de la costa sud-oest de Taiwan, aproximadament 22,8 km a l'oest sud-oest de Hengchun, al comtat de Pingtung (Taiwan). L'hipocentre estava localitzat exactament a 21,9 km de profunditat a l'estret de Luzón (coordenades 21.83, 120.54), que connecta el mar de la Xina Meridional amb el mar de les Filipines.
Hi ha informes contradictoris sobre la magnitud del sisme. L'Oficina Central Meteorològica de Taiwan va donar un valor de 7,0 en l'escala de Richter, el Servei Geològic dels Estats Units el va estimar en 7,1 M$_w$, mentre que tant l'Observatori de Hong Kong, com l'Agència Meteorològica del Japó, determinaren una magnitud de 7,2 M$_L$.
L'Agència Central de Notícies de Taiwan va informar que va ser el terratrèmol més fort que ha colpejat Hengchun en cent anys. El terratrèmol no només va causar morts i danys en els edificis, sinó també dany diversos cables submarins, interrompent els serveis de telecomunicacions en diverses parts d'Àsia. De manera coincident, el terratrèmol es va produir en el segon aniversari del terratrèmol i el tsunami de l'oceà Índic del 2004 que va arrasar les comunitats costaneres de tot el sud-est i el sud d'Àsia, i el tercer aniversari del terratrèmol de Bam de 2003 que va devastar la ciutat meridional iraniana de Bam.

## Referències

* ↑ Earthquake Report #95106 Arxivat 2011-10-08 a Wayback Machine., Central Weather Bureau of Taiwan, 14-04-2010
* ↑ USGS Earthquake Hazards Program » Magnitude 7.1 - TAIWAN REGION, USGS, 26-12-2006
* ↑ List of locally felt earth tremors since 1979 Arxivat 2007-04-20 a Wayback Machine., Hong Kong Observatory
* ↑ 台湾付近震度分布図, Japan Meteorological Agency, 2006-12-26(japonès)

## Enllaços externs

* Informe de l'US Geological Survey (USGS) earthquake (anglès)
* Informe del Taiwan's Central Weather Bureau earthquake (anglès)
* Central Weather Bureau of Taiwan Arxivat 2018-10-25 a Wayback Machine. El Central Weather Bureau manté informació sobre les dades dels terratrèmols i els seus efectes. (anglès)
# Torrecanuda

Torrecanuda és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 583.
# Revolució marcista

La Revolució marcista, també coneguda com la Revolució de març o la Revolució de 1845, fou un moviment armat revolucionari que es va produir a l'Equador entre el 6 de març i el 17 de juny de 1845, que va enfrontar les forces en suport del president Juan José Flores i les faccions rebels opositores anomenades marcistas (pel fet d'iniciar-se durant el mes de març). Fou el primer aixecament armat que es va donar al país des de la seva creació en 1830. Es va iniciar a la ciutat de Guayaquil i va finalitzar a la hisenda La Virginia a les rodalies de Babahoyo. Es va produir com a resposta a la política del president Flores, que, gairebé en acabar el seu període presidencial, va voler modificar la Constitució per quedar-se més temps al poder.
La revolució es va iniciar el 6 de març a Guayaquil a causa de la mala administració del general Juan José Flores. Els líders principals dins de l'organització del moviment van ser Vicente Ramón Roca, Diego Noboa i José Joaquín de Olmedo; també hi participà Vicente Rocafuerte, malgrat que diverses vegades va haver-hi diàleg entre ell i Flores, amb aliances puntuals. El moviment armat va estar liderat pel general Antonio Elizalde, però després a nivell nacional prendria gran importància les accions de José María Urbina y Viteri.
Després de la derrota que van patir les forces del president Flores sota el comandament de Carlos Wright a la hisenda La Elvira, Flores va haver de capitular després de la creació d'un govern provisional a tot el país. Finalment, el 17 juny se signa un tractat amb el qual s'oficialitzà la renúncia de Flores i que marcà l'inici d'una nova forma de govern al país de caràcter cívicomilitar, coneguda com a període marcista.

## Referències

* ↑ Ayala Mora, Enrique. Manual de historia del Ecuador (en castellà). Quito: Corporación Editora Nacional, 2008.
# Ramón O'Callaghan (desambiguació)

«Ramón O'Callaghan» té aquests significats:
* Ramón O'Callaghan (1954), professor universitari barceloní
* Ramon O'Callaghan i Tarragó (1798–1844), militar a favor de la causa carlina
* Ramon O'Callaghan i Forcadell (1834–1911), sacerdot, canonge de la catedral de Tortosa i historiador
# Riders of Vengeance

Riders of Vengeance és una pel·lícula muda dirigida per John Ford i protagonitzada per Harry Carey. D’una durada de 6 bobines, es va estrenar el 9 de juny de 1919. Es considera una pel·lícula perduda.

## Argument

En sortir de l’església la xicota de Harry és assassinada el dia del seu casament juntament amb els pares de Harry. Ple d’odi, deixa la ciutat, només per tornar un any després. Un a un persegueix els assassins de la seva dona, matant-los a tots fins que al final, per error, intenta acabar amb el xèrif Gale Thurman. El xèrif venç Harry que es refugia fora de la ciutat a la natura salvatge. Caminant per aquell bosc, la xicota del xèrif és primer detinguda per uns bandits, després rescatada per Harry, només per ser presa captiva per Harry quan s'adona qui és. Al principi, amenaça la noia de fer-li mal però poc a poc s'enamora d'ella, mentre apatxes intenten matar-los a tots dos. Quan el xèrif els localitza, es produeix un atac indi a gran escala i els dos homes uneixen les seves forces. En Harry s'adona de la innocència del xerif, però és massa tard: tot i els intents de Harry per impedir-ho, l'home ha mort degut a les ferides sofertes, però ha salvat la seva xicota i Harry.

## Repartiment

* Harry Carey (Cheyenne Harry)
* Seena Owen (la noia)
* Joe Harris (Gale Thurman)
* J. Farrell MacDonald (Buell)
* Alfred Allen (pare de Harry)
* Jennie Lee (mare de Harry)
* Clita Gale (Virginia)
* Vester Pegg
* Betty Schade
* Millard K. Wilson

## Referències

* ↑ Matheson, Sue. The John Ford Encyclopedia (en anglès). Rowman & Littlefield, 2019-12-02, p. 270. ISBN 978-1-5381-0382-1.
* ↑ Bogdanovich, Peter. John Ford (en castellà). Editorial Fundamentos, 1997, p. 120. ISBN 978-84-245-0009-2.
* ↑ «Riders of Vengeance» (en anglès). Silent Era : Progressive Silent Film List. [Consulta: 8 juny 2024].
# Sofia Vembo

Sofia Vembo (en grec: Σοφία Βέμπο) (Gal·lípoli, 10 de febrer de 1910 - Atenes, 11 de març de 1978) fou una actriu i cantant grega.

## Biografia

Durant el bescanvi de població entre Grècia i Turquia de 1923, denominada la gran catàstrofe, la seva família va emigrar a Volos.
Va començar la seva carrera com a cantant el 1930, a Tessalònica. Després de la Segona Guerra Mundial, va fundar el seu propi teatre a Atenes. És una de les figures de la resistència cultural durant l'ocupació nazi, sent les seves cançons entonades pels partisans grecs. Com recompensa, l'exèrcit grec li va donar el rang de major.

## Filmografia

* El Prosfygopoula (1938) fent de Sofia Nakos
* Stella (1955) fent de Maria
* Stournara 288 (1959) fent de Jenny

## Vegeu també

* Dia del No

## Referències

* ↑ «Dades en imdb.com» (en anglès). [Consulta: 2 gener 2014].

## Enllaços externs

* Sofia Vembo a Lastfm.es (castellà)
# Terres de Vernissa

Les Terres de Vernissa és una sub-comarca de la Vall d'Albaida (País Valencià) de marcat caràcter agrari de secà a l'ombria del Benicadell.
La sub-comarca comprèn la Foia de Salem amb les poblacions de Salem (Vall d'Albaida), Beniatjar i el Ràfol de Salem, la històrica Baronia de Llutxent amb les poblacions de Quatretonda, Llutxent, Pinet i Benicolet i les Terres de Rugat amb Rugat, Aielo de Rugat, Castelló de Rugat, Montixelvo, La Pobla del Duc i Terrateig.
La zona oriental està circumscrita a l'àrea d'influència de Gandia, ja que tenen la seua continuació natural i històrica a la Safor, superat el lleu coll de Lautó, amb Llocnou de Sant Jeroni, Almiserà, Ròtova i Alfauir, mentre que la zona occidental ho fa respecte a l'àrea d'influència d'Ontinyent i en menor mesura a la de Xàtiva.

## Referències

* ↑ Comarques i subcomarques de la Serra Grossa: la Vall d'Albaida
* ↑ Enciclopèdia.cat
# Torrecilla de la Abadesa

Torrecilla de la Abadesa és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 405 | 384 | 340 | 326 |
# Regal

Un present (o presentalla), un do (donació o donatiu), una ofrena o oferta (també s'empren regal i obsequi dos castellanismes) és la transferència de diners o objectes sense demanar res a canvi; en extensió es pot dir qualsevol cosa que torni l'altra persona més feliç o menys trista, especialment com un favor, incloent-hi el perdó i l'amabilitat, encara que l'altre no sigui amable.
Algunes situacions freqüents en què es produeix aquesta transferència són:
* Quan alguna persona té més que l'altre.
* Quan ha arribat quelcom dolent a altri.
* Expressió d'amor o d'amistat.
* Expressió de gratitud per un present anteriorment rebut (contradó).
* Costum, a vegades (normalment celebracions) com:
** Un aniversari – Aquell qui fa anys és beneficiat amb pastís i presents.
** El Dia del Pare – El pare rep presents.
** El Dia de la Mare – La mare rep presents.
** Nadal – La gent bescanvia presents (molts cops acostuma a ser el Tió el proveïdor d'aquests).
** Un casament – La parella rep presents i proveeix de menjar.
** Un funeral – Els visitants porten flors, els familiars del mort donen menjar i beure després de la cerimònia.
** Un naixement – El nounat rep presents.
** El fet d'aprovar un examen – L'estudiant rep presents.
* Proveir de menjar o begudes algun convitat a casa.
* Donar begudes d'un celler.

## Referències

* ↑ Acció de presentar o oferir en do; la cosa que s'ofereix en do; ofrena feta a una imatge religiosa en compliment d'un vot o en acció de gràcies
* ↑ Acte de donar graciosament, sense compensació
* ↑ do en senyal de respecte, d'estimació
* ↑ Coses que es presenten i lliuren al sacerdot, com a sacrifici expiatori o per a contribuir a les despeses del culte; cerimònia d'aquest lliurament que se celebra durant la missa; ofrena de flors o altres coses per a recordar una mort, un fet històric o tràgic en el lloc on s'ha produït o al lloc dedicat a la seva memòria
# Resolució 375 del Consell de Seguretat de les Nacions Unides

La Resolució 375 del Consell de Seguretat de les Nacions Unides, aprovada per unanimitat el 22 de setembre de 1975, després d'examinar l'aplicació de la República de Papua Nova Guinea per a ser membre de les Nacions Unides, el Consell va recomanar a l'Assemblea general que la República de Papua Nova Guinea fos admesa.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Referències

* PDF Text de la Resolució a UN.org Arxivat 2012-05-18 a Wayback Machine.
# Zentrygon

Zentrygon és un gènere d'ocells de la família dels colúmbids (Columbidae ).

## Taxonomia

Tradicionalment incloses al gènere Geotrygon, les diferents espècies han estat incloses al present gènere arran treballs recents. S'han descrit 8 espècies:
* colom guatlla de Sclater (Zentrygon albifacies).
* colom guatlla de Veracruz (Zentrygon carrikeri).
* colom guatlla de Chiriquí (Zentrygon chiriquensis).
* colom guatlla de Costa Rica (Zentrygon costaricensis).
* colom guatlla gorjablanc (Zentrygon frenata).
* colom guatlla de Goldman (Zentrygon goldmani).
* colom guatlla de Lawrence (Zentrygon lawrencii).
* colom guatlla embridat (Zentrygon linearis).

## Referències

* ↑ K. P. Johnson i J. D. Weckstein. 2011. The Central American land bridge as an engine of diversification in New World doves. Journal of Biogeography 38: 1069-1076.
* ↑ R. C. Banks, J. D. Weckstein, J. V. Remsen i K. P. Johnson. 2013. Classification of a clade of New World doves (Columbidae: Zenaidini). Zootaxa 3669: 184-188.
# Valor residual

En comptabilitat, el valor residual és el valor mínim d'un actiu al final de la seva vida útil. Per exemple, un cotxe vell té un cert valor residual perquè, encara que hagi deixat de funcionar, conserva el valor dels materials que el componen, que es poden vendre com a ferralla. El valor residual d'un actiu es pot calcular restant els costos d'amortització i depreciació del seu valor inicial quan era nou. Únicament es calcula sobre els actius immobilitzats. En alguns casos, és la llei la que marca un valor residual de referència, donat com a percentatge del valor inicial.

## Referències

* ↑ «Valor residual». Gran Enciclopèdia Catalana. Barcelona: Grup Enciclopèdia Catalana.
* ↑ «Valor residual» (en castellà). Economipedia. [Consulta: 20 gener 2020].
# Torre Alta (Castell Ferran)

La Torre Alta és un cim de 842,2 metres a la comarca de l'Anoia. Està situat al terme d'El Bruc, al nord-oest del Coll de Can Maçana que el separa del massís de Montserrat.
Sovint se'l confon per la Torre Baixa, de 791 metres, situada al sud, també anomenada Castellferran degut a la torre de defensa homònima que s'erigeix al cim. A ambdós tossals se'ls coneix per Les Torres.
Aquest cim està inclòs al llistat dels 100 cims de la FEEC
S'hi accedeix des de l'aparcament del coll de Can Maçana, es segueix el sender GR 172 cap a l'oest i, a uns 700 metres, un camí poc fressat es desvia a mà dreta fins al cim.

## Referències

* ↑ «Mapa topogràfic de l'ICGC». ICGC. [Consulta: 31 maig 2020].
* ↑ «100 cims de la FEEC. Fitxa de la Torre Alta». Federació d'Entitats Excursionistes de Catalunya. [Consulta: 31 maig 2020].
* ↑ «Ressenya d'ascensió a la Torre Alta (Castell Ferran), Wikiloc». [Consulta: 31 maig 2020].
# Regalbuto

Regalbuto (sicilià Regarbutu) és un municipi italià, dins de la província d'Enna. L'any 2007 tenia 7.636 habitants. Limita amb els municipis d'Agira, Catenanuova, Centuripe, Gagliano Castelferrato, Randazzo (CT) i Troina.

## Administració

Llista d'alcaldes :
| Període | Identitat | Partit |
| 2007- | Gaetano Punzi | Llista cívica |

## Personatges il·lustres

* Riccardo Lombardi

## Galeria d'imatges

* Ajuntament
* Església mare San Basilio
* Església Maria SS della Croce